Okresná prokuratúra Piešťany 
Vážska 28, 921 01 Piešťany 	

Sp. zn. : 1 Pv 775/12/2204	Piešťany, 6.2.2013
EEČ : 2-18-29-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Piešťany
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
pre prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona na tom skutkovom základe, že
 	
	v období od 26. júna 2008 až mesiaca november 2012, v mieste svojho trvalého bydliska v obci XXXXX a ani na inom mieste, si  ako otec detí XXXXX, nar. XXXXX, XXXXX, nar. XXXXX a  XXXXX nar. XXXXX, riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu XXXXX č. k. XXXXX zo dňa XXXXX právoplatným dňa XXXXX tak, že je povinný prispievať na výživu XXXXX  sumou 99,58,-Eur mesačne, na výživu XXXXX sumou 66,39,-Eur mesačne a na výživu XXXXX sumou 49,79,- Eur mesačne, ktoré je povinný platiť vždy do 15. dňa v mesiaci vopred k rukám matky XXXXX, hoci vedel o existencii svojej vyživovacej povinnosti a túto povinnosť si riadne neplnil napriek tomu, že v tomto období prevádzkoval živnosť pod obchodným menom XXXXX, IČO:XXXXX s miestom podnikania XXXXX a mal možnosť si zabezpečiť dostatočný príjem na úhradu výživného na svoje dieťa, čím za uvedené obdobie dlhoval XXXXX na výživnom sumu vo výške 6.924,82- Eur, 

lebo zanikla trestnosť činu
Odôvodnenie:
Vyšetrovateľ Odboru kriminálnej polície, Okresného riaditeľstva PZ XXXXX uznesením pod číslom ORP-1XXXXX zo dňa XXXXX podľa § 206 ods. 1 Trestného poriadku vzniesol obvinenie XXXXX pre prečin zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona na tom skutkovom základe, že v období od 26. júna 2008 až mesiaca november 2012, v mieste svojho trvalého bydliska v obci XXXXX a ani na inom mieste, si  ako otec detí XXXXX, nar. 12.08.1995, XXXXX, nar. XXXXX a  XXXXX nar. XXXXX, riadne neplnil vyživovaciu povinnosť aj napriek tomu, že mu vyplýva zo Zákona o rodine, a ktorej rozsah mu bol určený rozsudkom Okresného súdu XXXXX č. k. XXXXX zo dňa XXXXX, právoplatným dňa XXXXX, tak, že je povinný prispievať na výživu XXXXX  sumou 99,58,-Eur mesačne, na výživu XXXXXumou 66,39,-Eur mesačne a na výživu XXXXX sumou 49,79,- Eur mesačne, ktoré je povinný platiť vždy do 15. dňa v mesiaci vopred k rukám matky XXXXX, hoci vedel o existencii svojej vyživovacej povinnosti a túto povinnosť si riadne neplnil napriek tomu, že v tomto období prevádzkoval živnosť pod obchodným menom XXXXX, IČO:XXXXX s miestom podnikania XXXXX a mal možnosť si zabezpečiť dostatočný príjem na úhradu výživného na svoje dieťa, čím za uvedené obdobie dlhoval XXXXX na výživnom sumu vo výške 6.924,82- Eur.

V priebehu skráteného vyšetrovania vyšetrovateľ vypočul obvineného XXXXX, svedkyňu-poškodenú  XXXXX,  ďalej vo veci zadovážil listinné doklady: rozsudok Okresného súdu XXXXX č. k. XXXXX zo dňa XXXXX, právoplatným dňa XXXXX o určení  výživného, potvrdenia o prevzatí dlžného výživného, rodné listy detí, potvrdenia o návšteve školy a správy o povesti obvineného. 

Obvinený XXXXX v prípravnom konaní priznal, že svoju vyživovaciu  povinnosť si od roku 2008 do decembra 2012 neplnil riadne a to z dôvodu, že nemal dostatok finančných prostriedkov. Zaplatil len v mesiacoch december 2011, november 2012 a  december 2012 a to vždy sumu 220,-Eur. 
Dlžné výživné uhradil dňa 17.01.2013, tak, že do rúk svojej bývalej manželky dal sumu 6.950,-Eur, čo zároveň dokladoval písomným potvrdením, ktoré bolo založené do vyšetrovacieho spisu .  Taktiež dňa 07.01.2013 uhradil bežné výživné za mesiac január 2013 a to v sume 116,85,-Eur.

Svedkyňa - poškodená XXXXX vo svojej výpovedi uviedla, že bývalý manžel obv. XXXXX si svoju vyživovaciu povinnosť voči svojim trom deťom riadne neplnil od decembra 2008 až do decembra 2012. O deti sa zaujímal len sporadicky. Keď mu v novembri 2012 oznámila, že na neho podala trestné oznámenie pre neplnenie si vyživovacej povinnosti, začal výživné platiť, v mesiaci   november 2012 a  december 2012 jej dal vždy sumu 220,-Eur.    
Pri svojom následnom výsluchu menovaná potvrdila, že obvinený XXXXX dňa 07.01.2013 uhradil bežné výživné za mesiac január 2013 a to v sume 116,85,-Eur a dňa 17.01.2013 jej zaplatil dlžné výživné  v sume 6.950,-Eur.
Zároveň dodala, že neplnenie vyživovacej povinnosti nezanechalo na ich spoločných deťoch  XXXXX trvalo nepriaznivé následky.

Do vyšetrovacieho spisu boli zabezpečené potvrdenia zo dňa 07.01.2013, preukazujúce zaplatenie bežného výživného vo výške 116,85,-Eur a potvrdenia zo 17.01.2013, preukazujúce zaplatenie dlžného výživného  v sume 6.950,-Eur. 

Prečinu zanedbania povinnej výživy podľa § 207 ods. 1, ods. 3 písm. b) Trestného zákona s poukazom na § 138 písm. b) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného a taký čin spáchal závažnejším spôsobom konania.
	Podľa § 138 písm. b)  Trestného zákona sa závažnejším spôsobom konania rozumie páchanie trestného činu po dlhší čas. 

Podľa § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, ako sa súd odobral na záverečnú poradu. 
                       
Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu s poukazom na ustanovenie § 86 písm. a) Trestného zákona.

Po preskúmaní spisového materiálu, poukazujúc pritom na výpoveď svedkyne - poškodenej XXXXX,  ako aj ďalšie na vec sa vzťahujúce listinné dôkazy bolo dostatočne preukázané, že obvinený XXXXX si svoju vyživovaciu povinnosť dodatočne splnil v plnom rozsahu, pričom neplnenie vyživovacej povinnosti nemalo na jeho deti XXXXXrvalo nepriaznivé následky.
 
Vzhľadom na uvedené skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Katarína Jurčová
prokurátorka